รีวิวงานสมุนไพรแห่งชาติ ครั้งที่ 15 ยาโป๊ ของดีรักษาโรคเพียบ
ไลฟ์สไตล์ไทยรัฐ, ต้องรีบไปรีวิวกับ,มหกรรมสมุนไพรแห่งชาติ ครั้งที่ 15, ที่เราจะพาไปดูสมุนไพรต่างๆ อย่าง สมุนไพรจากธรรมชาติ ยาสมุนไพร สมุนไพรรักษาโรค สมุนไพรความงาม สมุนไพรบำรุงร่างกาย รวมไปถึงงานแพทย์แผนไทย การแพทย์พื้นบ้าน และการแพทย์ทางเลือกอีกเพียบ งานนี้ดีกว่าที่คุณคิดนะ เพราะมีของดี ยาโป๊ ยาบำรุง ยารักษาโรค อาหารสมุนไพรต่างๆ ที่จะช่วยให้สุขภาพคุณดีได้ โดยปราศจากสารเคมี,งานสมุนไพร,เราไปเริ่มกันที่เรื่องราวของงานนี้ก่อน ชื่องานเต็มๆ คือ ,งานมหกรรมสมุนไพรแห่งชาติ และการประชุมวิชาการประจำปี การแพทย์แผนไทย การแพทย์พื้นบ้าน และการแพทย์ทางเลือก ครั้งที่ 15, (จะยาวไปไหน?) หรือ The 15th National Herb Expo ภายใต้หัวข้อหลัก โลกมั่นใจ สมุนไพรไทย ภูมิปัญญาไทย ทั้งนี้ภายในงานก็มีการมอบรางวัลต่างๆ มากมาย รวมไปถึงรางวัลหมอไทยดีเด่นด้วย ,เรื่องต้องรู้,ทีนี้เราไปฟังเรื่อง ,สมุนไพรไทย, บ้าง สมุนไพรไทย เป็นทรัพยากรเชิงพันธุกรรม และสิ่งบ่งชี้ทางภูมิศาสตร์ ที่จะนำมาใช้ประโยชน์ โดยการวิจัย พัฒนา สร้างสรรค์นวัตกรรม เพื่อการสร้างมูลค่าด้วยความพร้อมทางด้านต้นทุนผลิต รวมไปถึงความหลากหลายของผลิตภัณฑ์จากสมุนไพรไทย ,เชื่อหรือไม่รายได้ดีเว่อร์,ผลิตภัณฑ์จากสมุนไพรไทย สามารถสร้างรายได้ปีละกว่า 2 แสนล้านบาท โดยเฉพาะอย่างยิ่งเครื่องสำอาง มีมูลค่าประมาณ 192,600 ล้านบาท ขณะที่อาหารเสริม 51,848 ล้านบาท และยาสมุนไพร 7,548 ล้านบาท ไม่แปลกเลยที่ผลิตภัณฑ์จากสมุนไพรจะมีบทบาทในชีวิตประจำวัน แถมยังเป็นสินค้าส่งออกสำคัญของประเทศเราด้วย,อนาคตสมุนไพรไทย,รัฐบาลวางแนวทาง Samunprai Thai Roadmap 20 ปี ภายใต้แนวคิด Thailand 4.0 ถึงสถานการณ์ในอนาคต ที่ระบุว่า อีก 20 ปี ประเทศไทยจะเป็น World Herb Hup อันจะมีมูลค่าผลิตภัณฑ์สมุนไพร 1.21-2.95 ล้านล้านบาท (เยอะมากๆๆ),ทีนี้เราไปดูซิ ว่าภายในงานมีอะไรบ้าง?,งานนี้ถูกจัดออกเป็น 2 ส่วนใหญ่ๆ โดยแบ่งเป็นส่วนนิทรรศการ และส่วนจำหน่ายสินค้าผลิตภัณฑ์,ส่วนนิทรรศการ,1. Product Zone, ,ตรงนี้ถือเป็นโซนสำคัญ ใครอยากได้ความรู้ อยากได้ข้อมูล แนะนำไปจุดนี้เลยจ้า เพราะประกอบไปด้วย องค์การเภสัชกรรม กรมวิทยาศาสตร์การแพทย์ โรงพยาบาลเจ้าพระยาอภัยภูเบศร รางวัล PMHA แผนพัฒนาสมุนไพรเชิงเศรษฐกิจ,2. Wisdom Zone,จุดนี้มีเรื่องราว แถมได้วิชากลับไปด้วย เพราะมีเรื่องของตำรับยาแผนไทยแห่งชาติ นวดไทยวัดโพธิ์ มูลนิธิสุขภาพไทย อาหารเพื่อสุขภาพ ลานนวดพื้นบ้าน ลานยา 4 ภาค สวนผักคนเมือง งานวิจัยผลิตภัณฑ์ หนังสือสมุนไพรมากมาย ไปค่ะต้องไปดู,3. Service Zone ,ห้ามพลาดจุดนี้เด็ดขาด เพราะมันคือจุดบริการ ที่มีสารพัดสารพรรณ ที่โรงพยาบาล คลินิก หน่วยการแพทย์ มาให้บริการฟรีๆ เกี่ยวกับด้านการแพทย์แผนไทย การแพทย์ทางเลือก รวมไปถึงการแพทย์พื้นบ้านด้วย,ส่วนจำหน่ายสินค้าผลิตภัณฑ์,1. โซนอาหารและเครื่องดื่ม, ,หิวก็แวะไปโซนนี้ก่อน เลือกสรรได้ตามใจเลย เพราะมีอยู่ 60 บูธ แนะนำร้านเห็ด น่ากินที่สุด แถมยังมีโต๊ะไว้สำหรับให้เราซื้ออาหาร และมานั่งรับประทานอีกด้วย,2. โซนสปาและผลิตภัณฑ์เพื่อสุขภาพ,โซนนี้ดีงาม มี 196 บูธ โดยเฉพาะสาวๆ คุณต้องมา ยุคสมัยนี้ ใครเค้าเอาเคมีใส่ร่างกายกัน มันเชยไม่พอ แถมโรคยังตามมาสารพัด จุดนี้ต้องไปเลยค่ะ สวย และไร้มลพิษ,3. โซนยา เวชสำอาง และบริการทางการแพทย์ ,งานนี้ไม่ต้องพึ่งยาปัจจุบัน เพราะมันคือเคมีเช่นกัน เราไปตามหายาสมุนไพร ยารักษาโรคที่มาจากธรรมชาติดีกว่า เชื่อพี่ มันมีทั้งหมด 234 บูธ,4. โซนสินค้าผลิตภัณฑ์ OTOP ,ของดีที่มีสมุนไพรก็ยังมีอยู่ ไปดูสิ น่าใช้ทั้งนั้น มาออกกันไม่มาก 28 บูธ,5. โซนสินค้าพรีเมียม,ของดี ของไทย มีอยู่จริง และมีที่นี่ด้วย งานสมุนไพรแห่งชาติ กับ 40 บูธ ที่ต้องไปเดินดู หากกระเป๋าตุง,6. โซนต้นไม้,โซนนี้เก๋ไก๋ ไปเก็บเกี่ยวความรู้ก็พอแล้ว หากไม่หนำใจ หาซื้อต้นไม้ไปปลูกด้วยเลย รับรองคุณจะไม่ผิดหวังแน่นอน จุดนี้พี่ชอบมาก เดี๋ยวจะมารีวิวต้นไม้แปลกๆ ให้ได้รู้จักกัน จะบอกว่ามันแปลก มันฮา และขำสุดๆ ก็มี,พิกัด-เวลา,งานนี้จัดวันที่ 18-21 ก.ค. 2561 ณ อาคารชาเลนเจอร์ 2 อิมแพค เมืองทองธานี ใครต้องการความรู้ ต้องการสินค้า ผลิตภัณฑ์ ที่นี่มีครบทุกอย่าง จนคุณต้องไป, งานสมุนไพรแห่งชาติ ครั้งที่ 15.
ไลฟ์สไตล์ไทยรัฐ รีวิวงานสมุนไพรแห่งชาติ ครั้งที่ 15 พาไปดูยาสมุนไพร ยารักษาโรค ผลิตภัณฑ์จากธรรมชาติ งานแพทย์แผนไทย การแพทย์พื้นบ้าน และการแพทย์ทางเลือกอีกเพียบ งานนี้ดีกว่าที่คุณคิดนะ
งานสมุนไพรแห่งชาติ,สมุนไพร,สมุนไพรไทย,งานสมุนไพร,ยาสมุนไพร,รีวิว